**102/2** - **KISWAHILI - Karatasi ya 2**

 **LUGHA**

**Machi/Aprili 2018 - Muda: Saa 2½**

**Jina………………………………………………………….Nambari ya usajili………………**

**Sahihi ya Mtahiniwa…………………………Tarehe…………………………………………**

**Maagizo**

1. *Andika jina lako na namba yako ya usajili shuleni katika nafasi ulizoachiwa hapo juu.*
2. *Tia sahihi yako kisha uandike tarehe ya mtihani katika nafasi ulizoachiwa hapo juu.*
3. *Jibu maswali* ***yote.***
4. *Majibu yote yaandikwe kwenye nafasi ulizoachiwa katika kijitabu hiki cha maswali.*
5. *Majibu yote ni* ***lazima*** *yaandikwe kwa lugha ya Kiswahili.*
6. *Usitoe ukurasa wowote kutoka kwenye kijitabu hiki.*
7. ***Karatasi hii ina kurasa 11 zilizopigwa chapa.***
8. ***Watahiniwa ni lazima wahakikishe kwamba kurasa zote za karatasi hii zimepigwa chapa sawasawa na kuwa maswali yote yamo*.**

***Kwa matumizi ya mtahini pekee.***

|  |  |  |
| --- | --- | --- |
| Swali | Upeo | Alama |
| 1 | 15 |  |
| 2 | 15 |  |
| 3 | 40 |  |
| 4 | 10 |  |
| Jumla | 80 |  |

**UFAHAMU**  (Alama 15)

 Soma taarifa inavofuata kisha uyajibu maswali

Ukosefu wa ajira hususan miongoni mwa vijana ni tatizo ambalo usugu wake umefikia kima kisichostahimilika tena. Ingawa limejitokeza kama tatizo la ulimwengu mzima lakini katika mataifa ya ulimwengu wa tatu, hasa barani Afrika, limekolea zaidi. Ni kweli kwamba tatizo hili si geni ulimwenguni kwani lilikuwepo miaka michache baada ya uhuru wa nchi nyingi za Kiafrika lakini wakati huo mhusika mkuu aliyelaumiwa kwa ukosefu wa ajira alikuwa ukosefu wa elimu. Katika ulimwengu wa sasa mambo yamebaidika kabisa kama mbingu na ardhi kwani ukosefu wa elimu sio sababu ya ukosefu wa ajira. Ukweli ni kwamba kuwa na elimu ndiyo sababu ya kukosa ajira.

 Serikali za mataifa mengi zimechukua hatua mbalimbali ili kukabiliana na tatizo hili, si hoja kama baadhi ni za kutapatapa mithili ya mfa maji ambaye hushika maji. Miongoni mwa hatua hizi ni pamoja na kuboresha mazingira ya uwekezaji ili vitega uchumi viongezeke na hivyo kubuni nafasi za ajira. Kupanua fursa za kielimu katika ngazi zote na kuhimiza mafunzo ya ujasiriamali na ufundi ni hatua nyingine. Vilevile serikali zingine zimebuni mipango inayolenga kuwawezesha vijana kujiajiri wenyewe. Waama, serikali zingine zimechukua hatua za kijasiri kwa kulegeza masharti ya uwekezaji kwa wawekezaji wa kigeni ili kuwavutia waanzishe miradi katika nchi zao kwa tamaa kwamba watabuni nafasi za ajira katika nchi husika.

Changamoto moja ambayo imetokea ni kwamba baadhi ya wawekezeji hawa wanatengea wananchi wa nchi walizotoka kazi za kitaalamu na zenye malipo bora huku wenyeji wakiachiwa zile zinazoitwa 'kazi za mikono' tu. Wanawapuuza wataalamu na wasomi walio katika mataifa hayo. Tusisahau pia kuwa baadhi ya wawekezaji hupelekwa katika mataifa wanayowekeza tabia na mienendo inayokinzana na maadili ya nchi pokezi. Tabia kama ubasha au usenge na ndoa za jinsia moja zimenasibishwa na tamaduni ngeni miongoni mwa Waafrika. Katika mkumbo huu ni tatizo la matumizi ya mihadarati ambalo sasa limefuzu kujiunga na majanga mengine ya kimataifa kama ukimwi. Ukweli mchungu ni kwamba maovu haya yametokana na ukarimu wa mataifa yenye tamaa ya kutaka wawekezaji wa kigeni ambao pamoja na kuwekeza, wao huja na 'yao'. Na kwa sababu mkata hana lake, mataifa pokezi yamehiari kuwapokea wawekezaji wa kigeni wakibeza athari mbaya zinazoletwa na watakuja kutahamaki baadaye kwamba mgeni kumpokea kumbe ni kujitongea.

Suluhisho lingine, ambalo huenda ni bora zaidi, ni kuwawezesha vijana kujiajiri. Jambo hili linawezekana, mathalani endapo serikali itatenga hazina maalum katika bajeti yake ili kuwapa vijana mikopo yenye masharti nafuu ili waanzishie miradi yao. Itajuzu misaada hii itolewe kwa makundi ya vijana yaliyoandikishwa kama tahadhari moja ya kukabiliana na ufujaji wa pesa unaoweza kutokea misaada ikitolewa kwa watu binafsi. Vilevile kutolewa kwa mafunzo kuhusu usimamizi kwa vijana kabla ya kukabidhiwa pesa hizi itakuwa hatua nyingine ya kuepukana na ubadhirifu. Isitoshe, ustawishaji wa kilimo unaweza kutoa suluhisho lingine kwa tatizo la ukosefu wa ajira. Sharti vijana wahamasishwe ili washiriki katika kilimo ambapo watazalisha mali na kubuni nafasi za ajira katika nchi zao. Hii itarahisishwa kwa kufundisha somo la zaraa katika shule kama somo la lazima. Hakuna shaka kwamba juhudi hizi, na zingine ambazo hazijashughulikiwa katika makala haya, zikizingatiwa, usugu wa ukosefu wa ajira utageuzwa na kuwa tatizo tu!

 Maswali

1. Kwa nini mwandishi amerejea ukosefu wa ajira kama tatizo sugu. (alama2)

………………………………………………………………………………………………………………………………………………………………………………………………….....

1. Ni kwa njia gani juhudi za serikali za mataifa mengi zinalinganishwa na kutapatapa kwa mfa maji? (alama 2)

………………………………………………………………………………………………………………………………………………………………………………………………………………………………………………………………………………………………………

1. Taja hatua nne ambazo zimechukuliwa na mataifa mbalimbali ili kulitatua tatizo la ukosefu wa ajira. (alama 4)

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

1. Majilio ya wawekezaji wa kigeni yanaweza kuchukuliwa kama hali ya 'kula sumu ili kupata kuishi'. Thibitisha jinsi 'sumu' inavyodhihirika kwa kurejelea mifano miwili katika makala haya. (alama 4)

…………………………………………………………………………………………………………………………………………………………………………………………………………………………………………………………………………………………………….... e) Eleza maana ya msamiati ufuatao katika muktadha wa makala haya. (alama3)

 (i) Kutahamaki ………………………………………………………………………………...

 (ii) Itajuzu………………………………………………………………………………………

 (iii) Zaraa………………………………………………………………………………………

**2. UFUPISHO ALAMA 15**

***Soma habari ifuatayo kisha ujibu maswali***

Binadamu kwa wakati huu amemaka kwa sababu amechafua mazingira yake pasipo tahadhari. Mathalaniinsi yamejaza gesi za sumu zitokazo viwandani na hata kuchafua mito kutokana na maji machafu kutoka viwanda hivyo. Takataka zinazotupwa ovyoovyo zinarundikana kila mahali. Isitoshe miti inakatwa vivyo hivyo bila simile. Matokeo ya haya yote ni kwa mfano tunapata mvua ya asidi ambayo huhasiri mimea. Aidha na ukanda wa ozone unaotukinga dhidi ya miale hatari kutoka kwa jua umeharibiwa tayari na hivyo kuongeza joto duniani. Sehemu nyingi zimeanza kugeuka na kuwa jangwa huku sehemu zingine zikifurika kwa maji ya mito na mvua. Maji haya yameanza kumeza visiwa vingi vilivyo baharini. Kutokana na madhara haya, binadamu sasa anatapatapa ili kutafuta makao kwingine kwenye salama. Ndiposa siku hizi nadhari za binadamu zimeelekezwa katika mawanda mengine nje kabisa yakisayari hiki kidogo kiitwacho dunia.

Kwa miaka mingi sasa binadamu amekuwa akitafakari uwezekano wa kuishi katika sayari nyingine. Hii ndiyo sababu mwaka wa 1969 Wamarekani walimkanyagisha binadamu wa kwanza kabisa mwezini. Lengo lilikuwa ni kutalii na kuchunguza uwezekano wa binadamu kuishi huko ili wale watakaoweza wahamie huko, hata mimea. Mwezini ni vumbi tupu lisilo ota chochote. Kipatikanacho kwa wingi sana ni madini tu ambayo hayawezi kufaidi binadamu kwa lolote.

Sayari nyingine alizozitalii binadamu ni Zuhura, Mirihi, Mushtara na tuseme karibu zote zinazolizunguka jua. Kilichogunduliwa ni kuwa upo uwezekano wa sayari kama Zuhura na pengine Mirihi kuwa na mvua, lakini nyingi mno isiyoweza kuruhusu mimea kukua. Si hiyo tu, Zuhura inasemekana kuwa joto sana wakati wa mchana ilhali Mirihi ni baridi sana siku zote; baridi kiasi cha kuwa binadamu na wanyama hawawezi kuishi huko. Mushtara yasemekana kuwa joto ajabu, ambapo hizo sayari nyingine zina joto sana au zina baridi sana. Habari hii imemfunga binadamu katika jela ya kijisayari chake kiki hiki kiitwacho dunia anachokichafua uchao.

Je, binadamu amekata tamaa? Hata kidogo! Ndio mwanzo anajaribu sana kuzikata pingu alizofungwa na maumbile. Vipi? Amejaribu kuchunguza uwezekano wa kuihama ardhi na kuishi baharini, kwa sababu bahari inazidi ardhi mara tatu kwa ukubwa. Na ni vipi binadamu anadhani anaweza kuishi baharini mahali ambapo hakuumbwa aishi humo kama samaki?

Jawabu ni kuwa angefanya hivyo kwa kutumia maarifa yake.

Binadamu anaamini kabisa kuwa ana uwezo wa kujenga miji mikubwa mikubwa humo humo baharini… mikubwa zaidi ya hii tuliyo nayo ardhini. Anaamini ya kuwa anaweza kuitawala bahari kiasi alichotawala ardhi, na hivyo basi kufanya bahari impe makao na kumlisha bila ya kuyabadilisha maumbile yake. Na iwapo hili halitawezekana basi, ikiwajibika, abadilishe maumbile yake kwa kujiunda mashavu kwa mfano, ili avute pumzi ndani ya maji.

Njia ya pili ya kuepukana na pingu za maumbile ni kuishia ngani. Hii ina maana ya kujenga miji iliyoelea angani, kama madungu vile. Na kwa vile anga haina kikomo, binadamu atakuwa amejipatia visayari vyake visivyo idadi angani!

Njia ya tatu ni kubadilisha umbo lake ili asihasirike na joto wala baridi. Binadamu wa kisasa anaamini kuwa inawezekana kumuunda upya mtu katika maabara badala ya katika mimba.

Mtu huyu wa maabara, aitwaye ‘cyborg’ kwa lugha ya Kiingereza, anaweza kuwa na chuma ndani badala ya mifupa, na mwili wa kawaida wa udongo na maji nje.

Kiunde huyu atakuwa hadhuriki ovyo ovyo kama binadamu wa sasa aliyeumbwa kwa chumvi, maji na protini. Au bora zaidi, binadamu mpya wa maabara ni aundwe kwa zebaki. Binadamu huyu wa zebaki hafi wala hakatikikatiki. Na iwapo atakatika vipandevipande kama zebaki hivyo vitaundika tena upya na kumrudishia umbo la awali kamili.

Njia nyingine ya kuepukana na uangamizi ni kutumia viunde vyake vya elektroniki kama vile tarakilishi yaani kompyuta, na mambo mengine kama hayo. Binadamu anaamini kwamba uwezo wa vyombo hivi utakapokamilishwa, basi vitamsaidia kwa lolote lile.

1. Eleza athari za uharibifu wa mazingira kwa mujibu wa kifungu hiki. (Maneno40) (alama 6, 1 yamtiririko)

**Matayarisho**

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**Nakala safi**

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

b) Eleza hatua ambazo binadamu anachukua ili kujinasua na pingu alizofungiwa na maumbile (maneno 65). (alama 9, 1 yamtiririko)

**Matayarisho**

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**Nakala safi**

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

**MATUMIZI YA LUGHA (ALAMA 40)**

1. Eleza tofauti baina ya sauti zifuatazo: (alama 2)
2. /o/ na /i/

……………………………………………………………………………………..

1. /ch/ na /j/

………………………………………………………………………………………

1. (i) Kwa mfano mmoja, eleza maana ya silabi funge. (alama 2)

……………………………………………………………………………………………

(ii) Tia shadda katika neno: (alama 1)

Nje…………………………………………………………………………………………..

1. Onyesha sehemu ya KN na KT katika sentensi ifuatayo: (alama 1)

Ingawa mwalimu alifundisha vizuri sana nililala kipindi kizima.

………………………………………………………………………………………………

1. Ainisha maneno katika sentensi ifuatayo kwa kuzingatia uamilifu wake. (alama 2)

Baba aliniletea kitabu darasani.

……………………… ……………………………………………………………………..

1. Eleza matumizi ya maneno yaliyopigiwa mstari katika sentensi zifuatazo: (alama 3)

Mwanafunzi **wa** Kiswahili ni msomi stadi.

………………………………………………………………………………………………

**Wa** Kiswahili ni msomi stadi.

………………………………………………………………………………………………

Mwanafunzi **wa Kiswahili** ni msomi stadi.

……………………………………………………………………………………………

1. Tunga sentensi katika kauli ya kutendesha ukitumia kitenzi :kuja. (alama 1)

…………………………………………………………………………………………….

1. Tunga sentensi inayoonyesha mawili ambayo yalitegemeana kutokea lakini yakafeli kutokea. (alama 1)

…………………………………………………………………………………………………………………………………………………………………………………………….

1. Changanua sentensi ifuatayo kwa njia ya jedwali. (alama 4)

Kitabu ninachosoma kinavutia mno japokuwa ni kizee.

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

1. Badilisha chagizo katika sentensi ifuatayo iwe ya **ki ya mfanano**. (alama 1)

Maharusi wale wa kongwe kando ya barabara waliona kanisani.

……………………………………………………………………………………………

1. Eleza matumizi ya ki katika sentensi ifuatayo: (alama 2)

Ukisoma kwa bidii utakuwa ukila ukisaza siku za usoni.

…………………………………………………………………………………………………………………………………………………………………………………....................

1. Andika upya sentensi ifuatayo ukibadilisha maneno yaliyopigiwa mstari kuwa vitenzi (alama 2)

Waumini walipiga **sijida** ili kuonyesha imani yao na wakapewa **nasaha** na kiongozi wao.

………………………………………………………………………………………………………………………………………………………………………………………………

1. (i).Eleza sifa zozote tatu za mofimu. (alama 3)

………………………………………………………………………………………………………………………………………………………………………………………………………………………………………………………………………………………………

(ii).Ainisha viambishi kimajukumu katika neno lifuatalo: (alama 2)

Kililishwa

……………………………………………………………………………………………………………………………………………………………………………………………………………………………………………………………………………………………………………………………………………………………………………………………....

1. Andika sentensi ifuatayo katika udogo. (alama 2)

Ng’ombe yule alimzaa ndama mzuri kando ya zizi lake.

………………………………………………………………………………………………

1. Akifisha kifungu kifuatacho: (alama 2)

Baba ala uu me feli tena maswali ya tamthilia ya kigogo

……………………………………………………………………………………………

…………………………………………………………………………………………….

1. Andika sentensi ifuatayo katika usemi wa taarifa. (alama3)

“Unaitwa nani msichana?”Mwalimu alimuuliza . “Njoo saa nne leo ili nikuadhibu.” Akaongeza.

………………………………………………………………………………………………………………………………………………………………………………………………………………………………………………………………………………………………

1. Andika sentensi ifuatayo upya kwa kutumia visawe vya maneno yaliyopigiwa mstari. (alama 2)

**Uwanja** wa Ilangi ulifurika mashabiki wa **kabumbu** waliosubiri **dimba** hilo kwa **hamu** kubwa.

................................................................................................................................................

1. Tunga sentensi moja kubainisha tofauti ya kimaana baina ya kibofu na kibovu. (alama 1)

…………………………………………………………………………………………….

1. Taja methali yenye maana kuwa kitu cha kuharibika huharibika tu hata kufanywe juhudi za aina gani. (alama 1)

………………………………………………………………………………………………

1. Tunasema salale tunaposhangazwa na jambo……………………………… tunaposhukuru Mungu na ………………..tunapoonyesha dharau. (alama 1)

**ISIMUJAMII** (Alama 10)

Mhusika A: Bw. Mapozi hapa. Nikusaidiaje?

Mhusika B: Namtafuta Bw. Kiliku wa Idara ya Kiswahili.

Mhusika A: Nitakuitia sasa hivi…

Kiliku: Halo, halo ni nani please?

Maswali

1. Tambua sajili iliyotumika kwenye makala haya. (alama 1)

……………………………………………………………………………………………

1. Tamua sifa tatu zinazotambulishwa na mazungumzo haya. (alama 3)

………………………………………………………………………………………………………………………………………………………………………………………………………………………………………………………………………………………………………………………………………………………………………………………………

1. Eleza sifa tatu ambazo hazijajitokeza kwenye kifungu hiki ambazo ni muhimu katika mazungumzo haya. (alama 3)

………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

1. Eleza kaida tatu zinazoweza kutawala sajili hii. (alama 3)

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………....

**HUU NDIO UKURASA WA MWISHO ULIOPIGWA CHAPA.**